ai4bharat/Pralekha huggingface dataset:
பிரதமர் அலுவலகம்
மும்பை தாஜ்மஹால் அரண்மனையில் நடைபெற்ற ஷாங்காய் ஒத்துழைப்பு கூட்டமைப்பின் சிறுதானிய உணவுத் திருவிழாவுக்குப் பிரதமர் பாராட்டு
மும்பை தாஜ்மஹால் அரண்மனையில் நடைபெற்ற ஷாங்காய் ஒத்துழைப்பு கூட்டமைப்பின் சிறு தானிய உணவுத் திருவிழாவைப் பிரதமர் திரு. நரேந்திர மோடி பாராட்டினார்.
நாடாளுமன்ற உறுப்பினர் திரு. மனோஜ் கோடக் வெளியிட்டிருந்த ட்விட்டர் பதிவில், ஜல்கானின் ஜோவர், நாக்பூரின் பஜ்ரா, ஔரங்காபாத்தின் ராகி உள்ளிட்ட உணவுகள், ஷாங்காய் ஒத்துழைப்பு அமைப்பின் சிறு தானிய உணவுத் திருவிழாவின் வடிவத்தில் மும்பையின் தாஜ்மஹால் அரண்மனையை அடைந்துள்ளதாகக் குறிப்பிட்டிருந்தார்.
இதற்குப் பதிலளித்த பிரதமர், "மும்பையில் சிறுதானியங்களைப் பிரபலப்படுத்த நடைபெற்ற பாராட்டுக்குரிய முயற்சி இது" எனப் பதிவிட்டுள்ளார்.
அறிவியல் மற்றும் தொழில்நுட்பத்துறை
உயிரி தொழில்நுட்பத் துறையில் இந்தியா-கியூபா மற்றும் இந்தியா-கொரியா இடையேயான இரண்டு இருதரப்பு புரிந்துணர்வு ஒப்பந்தங்கள் குறித்து அமைச்சரவையில் விளக்கம் அளிக்கப்பட்டது
உயிரி தொழில்நுட்பத் துறையில் இந்தியா-கியூபா மற்றும் இந்தியா-கொரியா இடையே கையெழுத்தான இரண்டு இருதரப்பு புரிந்துணர்வு ஒப்பந்தங்கள் குறித்து இன்று புதுதில்லியில் பிரதமர் திரு. நரேந்திர மோடி தலைமையில் நடைபெற்ற அமைச்சரவைக் கூட்டத்தில் எடுத்துரைக்கப்பட்டது. இந்த புரிந்துணர்வு ஒப்பந்தங்கள் முறையே கியூபாவின் ஹவானாவில் 2018 ஜுன் 22-ஆம் தேதியும், புதுதில்லியில் 2018 ஜுலை 9-ஆம் தேதியும் கையெழுத்தாகின. கியூபா மற்றும் கொரியாவுடன் கையெழுத்திடப்பட்ட இந்த ஒப்பந்தங்கள் அறிவியல் தொழில்நுட்பத் துறையில் ஒத்துழைப்பதற்கான ஒப்பந்தங்கள்.
முக்கிய தாக்கம்
இந்தியா – கியூபா மற்றும் இந்தியா – கொரிய குடியரசு ஆகியவற்றுக்கு இடையிலான இருதரப்பு உறவுகளை மேம்படுத்தவும், அறிவியல் தொழில்நுட்ப தூதரக உறவுகள் ஒத்துழைப்புக்காகவும் கையெழுத்திடப்பட்டன. உயிரி தொழில்நுட்பக் கல்வி, பயிற்சி, ஆராய்ச்சியில் முக்கியமான திட்டங்களை உருவாக்கவும், இந்த ஒப்பந்தங்கள் வகை செய்கின்றன. இந்த திட்டத்தினால், 50-க்கும் மேற்பட்ட உயிரியல் பட்ட மேற்படிப்பு பயின்றோர் மற்றும் ஆராய்ச்சிப் பட்டம் பெற்றவர்களுக்கு ஐந்தாண்டுகள் வரையில் வேலைவாய்ப்பு கிடைக்கும்.
பின்னணி
இந்தியா-கியூபா ஒத்துழைப்பு
குடியரசுத் தலைவர் 2018, ஜுன் 22-ஆம் தேதி கியூபா நாட்டின் ஹவானாவில் பயணம் மேற்கொண்ட போது, இருநாடுகளுக்கும் இடையே உயிரி தொழில்நுட்ப ஒத்துழைப்பை வலுப்படுத்தும் புரிந்துணர்வு ஒப்பந்தம் கையெழுத்தானது.
இந்தியா-கொரிய குடியரசு ஒத்துழைப்பு
இந்தியாவும், கொரியாவும் உயிரி தொழில்நுட்பம், உயிரி பொருளாதாரம் ஆகிய துறைகளில் புரிந்துணர்வு ஒப்பந்தம் செய்து கொண்டுள்ளன. இந்த ஒப்பந்தம் இருநாடுகளுக்கும் இடையே அறிவியல் தொழில்நுட்ப ஒத்துழைப்பை விரிவுபடுத்தி, ஆழப்படுத்துவதை நோக்கமாகக் கொண்டது.
பிரதமர் அலுவலகம்
நாற்கர கூட்டமைப்பு தலைவர்களின் முதலாவது காணொலி மாநாட்டில் பிரதமர் தெரிவித்த தொடக்க கருத்துக்கள்
மேதகு தலைவர்களே,
அதிபர் பைடன்,
பிரதமர் மோரிசன்,
பிரதமர் சுகா அவர்களே, நாம் நண்பர்களாக இருப்பது சிறப்புவாய்ந்தது!
இந்த முயற்சிக்காக அதிபர் பைடனுக்கு நான் நன்றியை தெரிவித்துக் கொள்கிறேன்.
மேதகு தலைவர்களே,
நமது ஜனநாயக பண்புகள் மற்றும் வெளிப்படையான, திறந்த, அனைவருக்குமான இந்தோ-பசிபிக் பிராந்தியம் என்ற நமது உறுதிப்பாடு ஆகியவற்றின்மூலம் நாம் இணைந்துள்ளோம்.
நமது கூட்டத்தின் இன்றைய கருத்துருவான தடுப்பூசி, பருவநிலை மாற்றம், வளரும் தொழில்நுட்பம் போன்ற பகுதிகள், சர்வதேச நலனுக்கான சக்தியாக குவாட் அமைப்பை மாற்றியுள்ளது.
அனைவரும் ஒரே குடும்பம் என்ற இந்தியாவின் பழமையான தத்துவத்தின் விரிவாக்கமாகவே இந்த நேர்மறையான இலக்கை நான் பார்க்கிறேன்.
நமது ஒரே மாதிரியான செயல்பாடுகளை மேம்படுத்தவும், பாதுகாப்பான, நிலையான மற்றும் வளமான இந்தோ-பசிபிக் பகுதியை ஊக்குவிக்கவும், இதற்கு முன்பு இருந்ததைவிட மிகவும் நெருக்கமாக நாம் இணைந்து பணியாற்றுவோம்.
குவாட் அமைப்பை இந்த காலத்துக்கானது என்பதை இன்றைய மாநாடு வெளிப்படுத்துகிறது.
பிராந்தியத்தின் நிலைத்தன்மைக்கு முக்கிய தூணாக இது தொடர்ந்து நீடிக்கும்.
அனைவருக்கும் நன்றி.
நீர்வளத் துறை அமைச்சகம்
தஜிகிஸ்தானில் நடைபெற உள்ள “நீடித்த வளர்ச்சிக்கு நீரின் அவசியம்: பத்தாண்டிற்கான சர்வதேச நடவடிக்கை 2018-2028” மாநாட்டில் நிதின் கட்கரி பங்கேற்பு
மத்திய சாலைப் போக்குவரத்து மற்றும் நெடுஞ்சாலைகள், கப்பல் போக்குவரத்துத் துறை மற்றும் நீர் வளம், நதி மேம்பாடு மற்றும் கங்கை புத்துயிரூட்டல் துறை அமைச்சர் திரு. நிதின் கட்கரி தஜிகிஸ்தான் நாட்டிற்கு இரண்டு நாள்  அரசு முறை பயணமாக செல்கிறார்.
அங்கு துஷான்பேயில் நடைபெற்ற உள்ள “நீடித்த வளர்ச்சிக்கு நீரின் அவசியம்: பத்தாண்டிற்கான சர்வதேச நடவடிக்கை 2018-2028” என்ற உயர் மட்ட மாநாட்டில் அவர் பங்கேற்கிறார். உலகம் முழுவது ஒருங்கிணைந்த மற்றும் நீடித்த நீர்வள மேலாண்மை குறித்த தேசிய, பிராந்திய மற்றும் சர்வதேச நடவடிக்கைகளை ஊக்குவிப்பதே இந்த மாநாட்டின் முக்கிய நோக்கமாகும்.
திரு. நிதின் கட்கரின் இந்த மாநாட்டில் இந்தியாவின் பிரதிநிதியாக பங்கேற்பதோடு, நமது நாட்டில் நீர் வள மேலாண்மை மற்றும் நீடித்த வளர்ச்சிக்காக நமது அரசு எடுத்துவரும் நடவடிக்கைகள் குறித்தும் பேசுவார்.
ஜல்சக்தி அமைச்சகம்
அனைத்து வீடுகளுக்கும் குழாய் மூலம் குடிநீர் வழங்கும் திட்டம் பொது சுகாதாரம் மற்றும் பொருளாதார சேமிப்பில் குறிப்பிடத்தக்க தாக்கத்தை ஏற்படுத்தியுள்ளது : உலக சுகாதார அமைப்பின் அறிக்கையில் தகவல்
இந்தியாவில் அனைத்து வீடுகளுக்கும் குழாய் மூலம் நீர் வழங்கும்  திட்டத்தின் மூலம் ஆக்கப்பூர்வமான மிகப் பெரிய தாக்கம் ஏற்பட்டுள்ளதாக உலக சுகாதார அமைப்பின் அறிக்கையில் தெரிவிக்கப்பட்டுள்ளது என நித்தி ஆயோக் உறுப்பினர்  டாக்டர் வி கே பால் கூறியுள்ளார். இத்திட்டத்தால் ஏற்பட்டுள்ள பலன்கள் குறித்து உலக சுகாதார அமைப்பின் கருத்துக்கள் அடங்கிய அறிக்கையை புதுதில்லியில் இன்று  அவர் வெளியிட்டார். நிகழ்ச்சியில் பேசிய டாக்டர் வி கே பால், பாதுகாப்பான குடிநீர் மூலம் நோய்கள் தடுக்கப்பட்டு உயிர்கள் காக்கப்படுவதாகவும், மகளிர் மற்றும் பெண் குழந்தைகளுக்கு அதிகாரம் அளிக்கப்பட்டுள்ளது எனவும் கூறினார்.
அனைத்து வீடுகளுக்கும் பாதுகாப்பான குடிநீர் வழங்கப்படுவதன் மூலம் 4,00,000 இறப்புகளையும், வயிற்குப் போக்கு போன்றவற்றால் ஏற்படக் கூடிய 1,40,00,000 நோய் பாதிப்புகளையும் தடுக்க முடியும் என்று உலக சுகாதார அமைப்பின் அறிக்கையில் தெரிவிக்கப்பட்டுள்ளது. இதன் மூலம், 101 பில்லியன் அமெரிக்க டாலர் அளவுக்கு பொருளாதார சேமிப்பு ஏற்படும் என்றும் அதில் குறிப்பிடப்பட்டுள்ளது.
இந்நிகழ்ச்சியில் பேசிய இந்திய மருத்துவ ஆராய்ச்சி கவுன்சிலின் தலைமை இயக்குநர் டாக்டர் ராஜீவ் பல், மத்திய அரசின் ஜல் ஜீவன் இயக்கத்தால் சுகாதாரத்தில் ஏற்பட்ட குறிப்பிடத்தக்க பலன்கள் இந்த ஆய்வறிக்கையில் குறிப்பிடப்பட்டுள்ளது என்று கூறினார்.
இந்நிகழ்ச்சியில் பேசிய மத்திய குடிநீர் மற்றும் துப்புரவுத்துறைச் செயலாளர் திருமதி வினி மகாஜன், ஜல் ஜீவன் இயக்கத்தின் முன்னேற்றங்களை விரிவாக எடுத்துரைத்தார். கிராமப்புறங்களில் தற்போது 62.84 சதவீத வீடுகளுக்கு குழாய் மூலம் குடிநீர் இணைப்பு வழங்கப்பட்டுள்ளதாக அவர் தெரிவித்தார்.
இந்நிகழ்ச்சியில் உலக சுகாதார அமைப்புக்காக இந்திய பிரதிநிதி டாக்டர் ரோட்ரிக்கோ ஹெச். ஆஃப்ரின் உள்ளிட்டோர் பங்கேற்றனர்.
மேலும் விவரங்களுக்கு இந்த ஆங்கிலச் செய்திக்
குறிப்பைக் காணவும் https://pib.gov.in/PressReleasePage.aspx?PRID=1930995AP/PLM/KPG/GK
(
சுரங்கங்கள் அமைச்சகம்
2021 நவம்பரில் கனிம உற்பத்தி 5% அதிகரிப்பு
சுரங்கம் மற்றும் குவாரி துறைகளின் கனிம 2021 நவம்பர் மாதத்திற்கான உற்பத்திக் குறியீடு , 2020 நவம்பர் மாதத்துடன் ஒப்பிடும்போது 5.0 சதவீதம் உயர்ந்துள்ளது. 2021-22 ஏப்ரல்-நவம்பர் காலகட்டத்தில் ஒட்டுமொத்த வளர்ச்சி முந்தைய வருடத்துடன் ஒப்பிடும்போது 18.2 சதவீதமாக இருந்தது.
2021 நவம்பர் மாதத்தில் முக்கிய தாதுக்களின் உற்பத்தி அளவு வருமாறு:
நிலக்கரி 679 லட்சம் டன்கள், பழுப்பு நிலக்கரி 33 லட்சம் டன்கள், இயற்கை எரிவாயு  24 மில்லியன் கியூபிக் மீட்டர், பெட்ரோலியம்  26 லட்சம் டன்கள், பாக்சைட் 1710 ஆயிரம் டன்கள், குரோமைட் 259 ஆயிரம் டன்கள், திட தாமிரம். 132 ஆயிரம் டன்கள் , தங்கம் 113 கிலோ, இரும்புத் தாது 194 லட்சம் டன்கள், திட காரீயம் 30 ஆயிரம் டன்கள், மாங்கனீஸ் தாது 224 ஆயிரம் டன்கள், திட துத்தநாகம். 132 ஆயிரம் டன்கள், சுண்ணாம்பு 303 லட்சம் டன்கள், பாஸ்போரைட் 122 ஆயிரம் டன்கள், மக்னசைட் 8 ஆயிரம் டன்கள் மற்றும் வைரம் 15 காரட்.
2020 நவம்பர் உடன் ஒப்பிடும்போது 2021 நவம்பர் மாதத்தில் நேர்மறை வளர்ச்சியை காட்டும் முக்கிய தாதுக்களின் உற்பத்தி வருமாறு:
தங்கம் , மக்னசைட் , இயற்கை வாயு  , குரோமைட் , பழுப்பு நிலக்கரி , திட காரீயம் , திட துத்தநாகம்  மற்றும் நிலக்கரி .
எதிர்மறை வளர்ச்சியை காட்டும் முக்கிய தாதுக்கள் பின்வருமாறு:
பெட்ரோலியம்  , இரும்பு தாது , சுண்ணாம்பு , பாக்சைட் , பாஸ்போரைட்  மற்றும் மாங்கனீஸ் தாது 
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1791201
----
(Visitor Counter : 194
PIB Headquarters
சென்னை விமான நிலையத்தில் ரூ.1.12 கோடி மதிப்புள்ள 2.87 கிலோ தங்கம் பறிமுதல் – ஒருவர் கைது
சனிக்கிழமையன்று இரவு கொழும்புவிலிருந்து ஏர் இண்டியா விமானம் மூலம் சென்னை வந்த ரணசிங்கே அரச்சிகே டான் லசாந்தா ஷனாகா மற்றும் மணதுங்கா அரச்சிலாகே சுனிமல் தனஞ்ஜெயா, துபாயிலிருந்து எமிரேட்ஸ் விமானம் மூலம் வந்த விருதுநகரைச் சேர்ந்த அபுபக்கர் சித்திக், பாங்காக்கிலிருந்து தாய் ஏர்வேஸ் விமானம் மூலம் வந்த சிவகங்கையைச் சேர்ந்த முகமது அசாருதின், துபாயிலிருந்து ஏர் இண்டியா விமானம் மூலம் வந்த ராமநாதபுரத்தைச் சேர்ந்த ஜமாலுதீன் ஆகிய ஐந்து பேரையும் விமான நிலைய வெளியேறும் பகுதியில், சுங்கத்துறையின் விமான நுண்ணறிவுப் பிரிவினர் வழிமறித்து சோதனையிட்டனர். அப்போது இவர்களது பேண்ட் பாக்கெட்டில் ரூ.7 லட்சம் மதிப்புள்ள 177 கிராம் எடையுள்ள ஏழு தங்கக் கட்டிகள் மறைத்து வைத்திருந்தது தெரியவந்தது. பின்னர் இவர்களிடம் நடத்திய விசாரணையில், மலக்குடலில் பசைவடிவில் தங்கத்தை மறைத்து கடத்தி வந்ததையும் ஒப்புக்கொண்டனர். இதையடுத்து, ரூ.1.05 கோடி மதிப்புள்ள 2.7 கிலோ எடையுள்ள 17 பண்டல் தங்கம் கைப்பற்றப்பட்டது.
மொத்தத்தில் ரூ.1.12 கோடி மதிப்புள்ள 2.87 கிலோ எடையுள்ள தங்கம் கைப்பற்றப்பட்டது. இவற்றை கடத்தி வந்தவர்களில் ஒரு பயணியை கைது செய்து தொடர் விசாரணை நடத்தி வருவதாக சென்னை சர்வதேச விமான நிலைய சுங்கத்துறை ஆணையர் வெளியிட்டுள்ள செய்திக்குறிப்பில் தெரிவிக்கப்பட்டுள்ளது.
எரிசக்தி அமைச்சகம்
மின்சாரம், புதிய மற்றும் புதுப்பிக்கத்தக்க எரிசக்தி துறை அமைச்சராக திரு ராஜ் குமார் சிங் பொறுப்பேற்றார்
மின்சாரம், புதிய மற்றும் புதுப்பிக்கத்தக்க எரிசக்தி துறை அமைச்சராக திரு ராஜ் குமார் சிங் பொறுப்பேற்றார். இந்த பொறுப்பை வழங்கியதற்காக, பிரதமருக்கு நன்றி தெரிவித்த, திரு ஆர்.கே.சிங், பிரதமர் மிகுந்த நம்பிக்கையை வெளிப்படுத்தியுள்ளார், நாங்கள் அதற்கேற்ப செயல்படுவோம் என்றார்.
அதன்பின் அவர் அளித்த பேட்டியில், ‘‘பிரதமர் நிர்ணயித்த மின்மயமாக்கல் இலக்கை நாங்கள் குறித்த காலத்துக்கு முன்பே அடைந்துள்ளோம் மற்றும் மின்சாரம் மற்றும் எரிசக்தி துறையின் பயன்கள் பொது மக்களுக்கு கிடைப்பதை உறுதி செய்ய பாடுபடுவோம்’’ என்றார்.
இந்நிகழ்ச்சியில் அவருக்கு மூத்த அதிகாரிகள் வாழ்த்து தெரிவித்தனர்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1733614
-----
(Visitor Counter : 152
பிரதமர் அலுவலகம்
கொவிட்-19 நிலவரத்தை ஆய்வு செய்யும் உயர்நிலை கூட்டம் காரணமாக மேற்கு வங்க பயணத்தை ரத்து செய்தார் பிரதமர்
கொவிட்-19 நிலவரத்தை ஆய்வு செய்யும், உயர்நிலை கூட்டத்துக்கு பிரதமர் நாளை தலைமை தாங்குகிறார்.
இது குறித்து சுட்டுரையில் தகவல் தெரிவித்துள்ள திரு நரேந்திர மோடி, ‘‘நாளை, கொவிட்-19 நிலவரத்தை ஆய்வு செய்ய உயர்நிலை கூட்டத்துக்கு தலைமை தாங்குகிறேன். அதன் காரணமாக, மேற்கு வங்கம் செல்லவில்லை..’’ என தெரிவித்துள்ளார்.
மத்திய பணியாளர் தேர்வாணையம்
இந்திய பொருளாதார பணி/இந்திய புள்ளியியல் பணி தேர்வு, 2022
மத்திய பணியாளர் தேர்வு ஆணையத்தால் இந்திய பொருளாதார பணி/ இந்திய புள்ளியியல் பணிக்காக 2022, ஜூன் 24 முதல் 26ம் தேதி வரை நடத்தப்பட்ட எழுத்துத்தேர்வு அடிப்படையிலும், அதைத்தொடர்ந்து, 2022 டிசம்பர் 19முதல் 23ம் தேதி வரை நடத்தப்பட்ட நேர்முகத்தேர்வின் அடிப்படையிலும், தேர்வு முடிவுகள் அறிவிக்கப்பட்டுள்ளன.
இந்திய பொருளாதாரப் பணிக்கு பொதுப்பிரிவைச்சேர்ந்த 8 பேர், பொருளாதாரத்தில் பின் தங்கிய பிரிவில் 2 பேர், இதர பிற்படுத்தப்பட்ட வகுப்பைச் சேர்ந்த 7 பேர், ஷெடியூல்டு பிரிவில் 4 பேர், பழங்குடியினர் 2 பேர் என மொத்த 23 பேரை பணியில் அமர்த்த பரிந்துரைக்கப்பட்டுள்ளது.
இந்திய புள்ளியியல் பணிக்கு பொதுப்பிரிவைச்சேர்ந்த 7 பேர், பொருளாதாரத்தில் பின் தங்கிய பிரிவில் 5 பேர், இதர பிற்படுத்தப்பட்ட வகுப்பைச்சேர்ந்த 11 பேர், ஷெடியூல்டு பிரிவைச்சேர்ந்த 4 பேர், பழங்குடியினர் 2 பேர் என மொத்தம் 29 பேரை பணியில் அமர்த்த பரிந்துரைக்கப்பட்டுள்ளது.
இந்திய பொருளாதார பணிக்கான தேர்வில் பங்கேற்ற 3பேரின் தேர்வு முடிவுகளும், இந்திய புள்ளியியல் பணிக்கான தேர்வில் பங்கேற்ற 6 பேரின் தேர்வு முடிவுகளும் தற்காலிகமாக நிறுத்தி வைக்கப்பட்டுள்ளன. அவர்களுடைய அசல் சான்றிதழ்கள் சரிபார்க்கப்படும் வரை பணி நியமனக்கடிதங்கள் வழங்கப்படமாட்டாது என அறிவிக்கப்பட்டுள்ளது. தேர்வு முடிவுகளை www.upsc.gov.in என்ற இணையதளத்தில் அறிந்துகொள்ளலாம்.
பிரதமர் அலுவலகம்
இந்தியாவுடனான தடையற்ற வர்த்தக ஒப்பந்தத்துக்கு ஆஸ்திரேலிய நாடாளுமன்றம் ஒப்புதல்
பொருளாதார ஒத்துழைப்பு மற்றும் வர்த்தக ஒப்பந்தம் நமது தொழில் சமுதாயத்தினரின் பெரும் வரவேற்பை பெறும்: பிரதமர்
இந்தியாவுடனான தடையற்ற வர்த்தக ஒப்பந்தத்துக்கு ஆஸ்திரேலிய நாடாளுமன்றம் ஒப்புதல் அளித்திருப்பது குறித்து பிரதமர் திரு நரேந்திர மோடி, ஆஸ்திரேலிய பிரதமர் திரு அந்தோணி அல்பேன்சுக்கு நன்றி தெரிவித்துள்ளார்.
பொருளாதார ஒத்துழைப்பு மற்றும் வர்த்தக ஒப்பந்தம் நமது தொழில் சமுதாயத்தினரின் பெரும் வரவேற்பை பெறும் என்றும், இது இந்தியா, ஆஸ்திரேலியா இடையிலான விரிவான உத்திப்பூர்வமான கூட்டாண்மையை மேலும் வலுப்படுத்தும் என்றும் பிரதமர் திரு மோடி கூறியுள்ளார்.
ஆஸ்திரேலிய பிரதமர் திரு அந்தோணி அல்பேன்சின் ட்விட்டர் பதிவுக்கு பதிலளித்து பிரதமர் வெளியிட்டுள்ள ட்விட்டர் பதிவில் கூறியிருப்பதாவது;
“நன்றி PM @AlboMP! இந்தியா, ஆஸ்திரேலியா பொருளாதார ஒத்துழைப்பு மற்றும் வர்த்தக ஒப்பந்தம் செயல்பாட்டுக்கு வருவது எங்களது தொழில் துறையினரின் பெரும் வரவேற்பை பெறுவதுடன், இந்தியா, ஆஸ்திரேலியா இடையிலான விரிவான உத்திப்பூர்வமான கூட்டாண்மையை மேலும் வலுப்படுத்தும்.”
சிறப்பு சேவைகள் மற்றும் கட்டுரைகள்
சிப்பெட் நிறுவனத்தில் பட்டம் மற்றும் பட்டய படிப்புகளுக்கான நேரடி மாணவர் சேர்க்கை
மத்திய அரசின் பெட்ரோலிய அமைச்சகத்தால், சென்னை கிண்டியை தலைமையிடமாக கொண்டு நடத்தப்பட்டு வரும், மத்திய பெட்ரோகெமிக்கல்ஸ் பொறியியல் தொழில்நுட்ப நிறுவனம்  பட்டம் மற்றும் பட்டய படிப்புகளை நடத்தி வருகிறது.
10-ம் வகுப்பு தேர்ச்சி பெற்ற மாணவ, மாணவியர், நுழைவுத் தேர்வு ஏதுமின்றி, நேரடி சேர்க்கை மூலம் 3 ஆண்டுகால பட்டய படிப்பை  படிக்கலாம்.
இதேபோன்று, கல்லூரிகளில் அறிவியல் பட்டப்படிப்பை முடித்தவர்கள் 2 ஆண்டு கால முதுநிலை பட்டப்படிப்பில் பிளாஸ்டிக் செயல்முறை மற்றும் சோதனை பயிற்சியில் நேரடியாக சேரலாம்.
12-ம் வகுப்பு பயின்று உயர் கல்வியை பெற முடியாதவர்கள், 3 ஆண்டு கால பட்டயப்படிப்பில் நேரடி சேர்க்கை மூலம் 2-ம் ஆண்டில் நேரடியாக அனுமதி பெற்று படிப்பை முடிக்கலாம்.
நேரடி சேர்க்கைக்கான கடைசி தேதி அடுத்த மாதம்  16-ந் தேதி ஆகும்.
மேலும் விவரங்களுக்கு,
தொலைபேசி எண்- 93600 98600 / 96002 54350
மின்னஞ்சல் முகவரி – Chennai@cipet.gov.in – ல் தொடர்பு கொள்ளுமாறு சென்னையில் உள்ள சிப்பெட் நிறுவனத்தின் முதன்மை இயக்குனர் மற்றும் தலைவர் திரு ஸ்ரீகாந்த் சிராலி விடுத்துள்ள செய்திக் குறிப்பில் தெரிவிக்கப்பட்டுள்ளது.
--------------
(Visitor Counter : 96
PIB Headquarters
கொவிட்-19 - பிஐபி செய்தித் தொகுப்பு
03.05.2020
-
ரசாயனம் மற்றும் உரங்கள் அமைச்சகம்
-
உள்நாட்டு விமானப் போக்குவரத்து அமைச்சகம்
-
வடகிழக்குப் பகுதி வளர்ச்சி அமைச்சகம்
-
சுகாதாரம் மற்றும் குடும்ப நலத்துறை அமைச்சகம்
-
தொழிலாளர் மற்றும் வேலைவாய்ப்பு அமைச்சகம்
-
குறு சிறு மற்றும் நடுத்தர தொழில் துறை அமைச்சகம்
-
பஞ்சாயத்து ராஜ் அமைச்சகம்
-
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
-
சாலைப் போக்குவரத்து மற்றும் நெடுஞ்சாலைத்துறை அமைச்சகம்
-
அறிவியல் மற்றும் தொழில்நுட்பத்துறை
(-
பழங்குடியினர் நலத்துறை அமைச்சகம்
பிரதமர் அலுவலகம்
முன்னாள் மத்திய அமைச்சர் திரு பச்சி சிங் ராவத் மறைவுக்கு பிரதமர் இரங்கல்
முன்னாள் மத்திய அமைச்சர் திரு பச்சி சிங் ராவத்தின் மறைவுக்கு பிரதமர் திரு நரேந்திர மோடி வருத்தம் தெரிவித்துள்ளார்.
பிரதமர் சுட்டுரை வாயிலாக வெளியிட்டுள்ள செய்தியில், "பாஜகவின் மூத்த தலைவரும், முன்னாள் மத்திய வெளியுறவு அமைச்சருமான பச்சி சிங் ராவத் அவர்களின் மரணம் மிகவும் துயரமளிக்கிறது. அவரது வாழ்நாள் முழுவதும் பொது நலனுக்காகவும், நாட்டு நலனுக்காகவும் அர்ப்பணிக்கப்பட்டது. துக்கமான இந்த நேரத்தில், அவரது குடும்பத்தினருக்கும், நலம் விரும்பிகளுக்கும் எனது ஆழ்ந்த இரங்கலைத் தெரிவித்துக் கொள்கிறேன். ஓம் சாந்தி! " என்று கூறியுள்ளார்.
பெண்கள் மற்றும் குழந்தை நலன் அமைச்சகம்
மனநிலை பாதிக்கப்பட்ட குழந்தைகளுக்கான இல்லங்கள்
இளம் சிறார்களுக்கான நீதி  சட்டம் 2015-ன் பிரிவு 2  -ன் படி ஒரு குழந்தை மனரீதியாக பாதிக்கப்பட்டிருந்தால் அல்லது மனரீதியாகவோ, உடல் ரீதியாகவோ ஊனமுற்றிருந்தால் அல்லது குணப்படுத்த முடியாத நோய்வாய்ப்பட்டிருந்தால், ஆதரவு தர அல்லது கவனிக்க யாரும் இல்லாதிருந்தால், பெற்றோர் அல்லது பாதுகாப்பாளர்கள் கவனிக்க தகுதி இல்லாமல் இருந்தால் இதற்கான வாரியம் அல்லது குழுவால் கண்டறியப்பட்டு “கவனிப்பும், பாதுகாப்பும் தேவைப்படும் குழந்தை” என்ற வகையில் சேர்க்கப்படுவார்கள். இந்தச் சட்டத்தை செயல்படுத்தும் முதன்மையான பொறுப்பு மாநிலங்கள் மற்றும் யூனியன் பிரதேசங்களுக்கு உரியது. இருப்பினும் ஒருங்கிணைந்த குழந்தை மேம்பாட்டுத் திட்டத்தால் நிர்வகிக்கப்படும் குழந்தை பாதுகாப்பு சேவைகள் என்ற திட்டத்தின் மூலம் மத்திய அரசு மாநிலங்கள் மற்றும் யூனியன் பிரதேசங்களுக்கு நிதியுதவி வழங்கி வருகிறது.
இளம் சிறார்கள் நீதி சட்டத்தின் பிரிவு 54 ,  & -ன் கீழ் மாநில அளவிலும், மாவட்ட அளவிலும் ஆய்வுக் குழுக்களை மாநில அரசுகள் நியமித்து இல்லங்களில் உள்ள குழந்தைகளுக்கான அனைத்து வசதிகள் பற்றியும் குறைந்தபட்சம் 3 மாதங்களுக்கு ஒரு முறை ஆய்வு செய்வது கட்டாயமாக்கப்பட்டுள்ளது. இத்தகைய ஆய்வுக் குழுக்கள் அவற்றுக்கு ஒதுக்கப்பட்ட பகுதியில் பார்வையிட்டு அனைத்து வசதிகளும் உள்ளதா என்பதை உறுதி செய்ய வேண்டும். இந்தக் குழுவில் 3-க்கும் குறையாத உறுப்பினர்கள் இருத்தல் அவசியம். இவர்களில் ஒருவர் பெண்ணாகவும், ஒருவர் மருத்துவ அதிகாரியாகவும் இருக்க வேண்டும். இந்தக் குழுக்கள் பயணம் செய்த ஒரு வாரத்திற்குள் தாங்கள் கண்டறிந்தவற்றை மேல் நடவடிக்கைக்காக மாவட்ட குழந்தைப் பாதுகாப்பு பிரிவுகளுக்கு அல்லது மாநில அரசுக்கு அறிக்கையாக அளிக்க வேண்டும். ஆய்வுக் குழுவால் அறிக்கை அளிக்கப்பட்டதிலிருந்து ஒரு மாதத்திற்குள் பொருத்தமான நடவடிக்கைகள் மேற்கொள்ளப்பட வேண்டும்.
மாநிலங்களவையில் இன்று  கேள்வி ஒன்றுக்கு பதிலளித்த மத்திய மகளிர் மற்றும் குழந்தைகள் மேம்பாட்டுத் துறை அமைச்சர் திருமதி. மேனகா சஞ்சய் காந்தி இந்தத் தகவலை தெரிவித்தார்.
(Visitor Counter : 94
பெட்ரோலியம் மற்றம் இயற்கை எரிவாயு அமைச்சகம்
ஜூலை மாதத்திற்கான மாதாந்திர உற்பத்தி அறிக்கை
2022 ஆம் ஆண்டு ஜூலை மாதத்தில் கச்சா எண்ணெய் உற்பத்தி 2,453.19 ஆயிரம் மெட்ரிக் டன்களாக இருந்தது. இது இலக்கைவிட 5.57% குறைவாகும். கடந்த ஆண்டு இதே மாதத்துடன் ஒப்பிடுகையில் 3.76% குறைவாகும். கடந்த ஏப்ரல் முதல் ஜூலை மாதம் வரையிலான மொத்த உற்பத்தி 9912.42 ஆயிரம் மெட்ரிக் டன் ஆகும். இது இந்த காலத்திற்கான இலக்கில் 2.17% குறைவாகும். கடந்த ஆண்டு இதேகாலத்தில் செய்யப்பட்ட உற்பத்தியைவிட இது 0.50% குறைவாகும்.
எண்ணெய் மற்றும் இயற்கை எரிவாயு கழகத்தின் ஓஎன்ஜிசி ஜூலை மாத உற்பத்தி 1636.56 ஆயிரம் மெட்ரிக் டன்னாகும். இது இந்த மாதத்தில் நிர்ணயிக்கப்பட்ட இலக்கைவிட 3.36% குறைவாகும்.
ஆயில் இந்தியா நிறுவனத்தின் ஜூலை மாத கச்சா எண்ணெய் உற்பத்தி 263.70 ஆயிரம் மெட்ரிக் டன்னாகும். இது அந்த மாத இலக்கைவிட 8.11% குறைவாகும்.
தனியார் மற்றும் கூட்டு முயற்சி நிறுவனங்களின் ஜூலை மாத கச்சா எண்ணெய் உற்பத்தி 552.92 ஆயிரம் மெட்ரிக் டன்னாக இருந்தது. இது அந்த மாதத்தின் இலக்கை விட 10.45% குறைவாகும்.
இயற்கை வாயுவைப் பொறுத்தவரை ஜூலை மாதத்தில் 2882.54 மில்லியன் மெட்ரிக் ஸ்டாண்டர்டு கனமீட்டராக இருந்தது. இது அந்த மாதத்தின் இலக்கைவிட 3.33% குறைவாகும்.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1853815
சிறப்பு சேவைகள் மற்றும் கட்டுரைகள்
முதன் முறையாக மகளிர் படகுப் பயணம் 
சென்னை – நிசாம்பட்டினம் – விசாகப்பட்டினம் – நிசாம்பட்டினம் – சென்னை என்ற வழித்தடத்தில் கொந்தளிப்பான கடல் பகுதியில் கடுமையான படகுப் பயணத்தை மேற்கொண்ட முதலாவது மகளிர் படகுப் பயணக் குழுவினர் 2022 பிப்ரவரி 23 அன்று சென்னை திரும்பினர். அவர்களுக்கு சென்னை துறைமுகத்தில் உற்சாகமான வரவேற்பு அளிக்கப்பட்டது. முன்னதாக இந்தப் படகு பயணத்தை 2022 பிப்ரவரி 15 அன்று சென்னையிலிருந்து தெலங்கானா மாநில ஆளுனரும், புதுச்சேரி யூனியன் பிரதேச துணை நிலை ஆளுனருமான டாக்டர் தமிழிசை சௌந்தர்ராஜன் கொடியசைத்து தொடங்கி வைத்தார்.
தென்னிந்திய தலைமையக ராணுவ தளபதி மேஜர் ஜெனரல் எஸ்.எஸ்.தாஹியா வரலாற்று சிறப்புமிக்க இந்தப் பயணக் குழுவினரை சென்னை துறைமுகத்தில் இன்று வரவேற்றார். எம்.சி.இ.எம்.இ, இ.எம்.இ படகு செலுத்தும் சங்கம், தெற்குப் பிரிவு ராணுவ படகு செலுத்தும் பிரிவு, ராணுவ சாகசப் பிரிவு ஆகியவை முதன் முறையாக இத்தகைய நிகழ்வை நடத்தியிருப்பதாக அவர் பாராட்டுத் தெரிவித்தார். படகு செலுத்துதலை விளையாட்டு என முக்கியத்துவம் அளிப்பது மட்டுமின்றி இளம் பெண்களுக்கு ஊக்கமளித்து நாட்டுக்கு சேவை செய்யவும் இந்த படகுப் பயணம் உந்துசக்தியாக இருக்கும் என்று அவர் குறிப்பிட்டார்.
மேஜர் முக்தாஸ் கௌதம் தலைமையிலான இந்தப் படகு பயணக் குழுவில் மேஜர்கள் பிரியா செம்வால், பிரியா தாஸ், ராஷ்மி சங்வான், ஆர்பிதா துவிவேதி, சஞ்சனா மிட்டல், கேப்டன்கள் ஜோதி சிங், மாளவிகா ராவத், சுபம் சோலங்கி, சோனால் கோயல் ஆகியோர் இடம் பெற்றிருந்தனர். வெற்றிகரமாக நிறைவு பெற்றுள்ள இந்தப் பயணம் மகளிருக்கு அதிகாரமளித்தலில் மேலும் ஒரு முன்னேற்ற நடவடிக்கையாகும். மேலும் இந்திய ராணுவத்தில் பெண் அதிகாரிகளின் பங்களிப்பை விரிவுபடுத்தும் நீடித்த முயற்சியுமாகும்.
இந்தப் படகுப் பயணம் முழுமைக்கும் இந்திய கப்பற்படை ஒரு கப்பலை வழங்கி முழுமையான ஆதரவை அளித்தது. அதே போல் இந்தியக் கடலோர காவல் படை இந்தப் பயணம் முழுமைக்கும் தொடர்ச்சியாக சென்று தேவையான உதவிகளை செய்தது.
படகுப் பயணக் குழுவினருக்கு வரவேற்பு அளிக்கும் நிகழ்ச்சியில் சென்னை துறைமுக பொறுப்புக் கழகத்தின் துணைத் தலைவர் திரு.பாலாஜி அருண் குமார் கௌரவ விருந்தினராக கலந்து கொண்டார். மேலும் இந்தியக் கப்பற் படை மற்றும் கடலோரக் காவல் படை அதிகாரிகள் உள்ளிட்டோரும் கலந்து கொண்டனர்.
நிதி அமைச்சகம்
வருவான வரி கணக்கு தாக்கலுக்கான அமைச்சர்குழு தெரிவித்த பரிந்துரைகள் அடிப்படையில் ஜி.எஸ்.டி. கணக்கு தாக்கல் படிவத்தை எளிமைப்படுத்த ஜி.எஸ்.டி. கவுன்சில் ஒப்புதல்
வருமான வரிக் கணக்கு தாக்கல் முறை எளிமைப்படுத்தப்பட்டதன் அடிப்படையில் அமைச்சர் குழுப் பரிந்துரைகளின் அடிப்படையில் புதிய வடிவத்திலான ஜி.எஸ்.டி. கணக்குத் தாக்கல் செய்வதற்கான கொள்கைகளுக்கு ஜி.எஸ்.டி. கவுன்சில் தனது 27வது கூட்டத்தில் இன்று ஒப்புதல் அளித்தது. புதிய கணக்கு தாக்கல் வடிவத்தில் உள்ள முக்கி8ய அம்சங்கள் வருமாறு:
- ஒரு மாதாந்திர கணக்கு
- ஒரே மாதிரியான விலைப்பட்டியல்
- எளிமையான கணக்கு வடிவம் மற்றும் வருமான வரி தகவல்
- இருப்பு தானாக திரும்பாது
- மீட்சி மற்றும் திருப்புதலுக்கான உரிய நடைமுறை
- விநியோகர் தரப்பு கட்டுப்பாடு
- மாற்றம்
- கணக்கு மற்றும் நடைமுறையின் உள்ளடக்கம்: கணக்கில் நிரப்ப்ப்பட வேண்டிய உள்ளடக்கம்/தகவல்களை குறைப்பதன் மூலம் கணக்குத் தாக்கல் எளிமைப்படுத்தப்பட வேண்டும். கணக்குத் தாக்கல் படிவம், வர்த்தக நடைமுறை மற்றும் சட்ட ரீதியான மாற்றங்கள் குறித்த விவரங்கள் கொள்கைகள் அடிப்படையில் சட்டக் குழுவால் மேற்கொள்ளப்படும். வர்த்தகத்தில் இணக்கமாக இருப்பதற்கான சுமையை குறைக்கவும் எளிதாக வர்த்தகம் செய்யும் கொள்கையை பின்பற்றவும் இந்த எளிமையாக்கப்பட்ட கணக்கு தாக்கல் வடிவத்தை நடைமுறைப்படுத்துவதில் அரசு உறுதியாக உள்ளது.
மேலும் விவரங்கள் பெற: www.pib.nic.in
பிரதமர் அலுவலகம்
அமெரிக்க அதிபர் டொனால்டு டிரம்ப்-புடன் பிரதமர் நரேந்திர மோடி தொலைபேசியில் பேச்சு
அமெரிக்க அதிபர் மேதகு டொனால்டு டிரம்ப்-புடன் பிரதமர் திரு.நரேந்திர மோடி இன்று தொலைபேசியில் பேசினார். தற்போதைய கோவிட்-19 தொற்றுப் பரவல் மற்றும் அதன் காரணமாக, உலக நலனுக்கும், பொருளாதாரத்துக்கும் ஏற்பட்டுள்ள பாதிப்புகள் குறித்து இருவரும் கருத்துக்களைப் பரிமாறிக் கொண்டனர்.
அமெரிக்காவில் கோவிட்-19 தொற்றால் உயிரிழந்தவர்களுக்காக பிரதமர் நரேந்திர மோடி ஆழ்ந்த இரங்கலைத் தெரிவித்துக் கொண்டார். மேலும், நோயால் பாதிக்கப்பட்டவர்கள் விரைவில் குணமடைய வேண்டிக் கொள்வதாக அவர் தெரிவித்தார்.
இரு நாடுகளுக்கும் இடையே சிறப்பு நல்லுறவு இருப்பதை பிரதமர் திரு.மோடி குறிப்பிட்டார். தற்போதைய சர்வதேச நெருக்கடியை ஒருங்கிணைந்து எதிர்கொள்ள, அமெரிக்காவுடன் இந்தியா ஒற்றுமையுடன் செயல்படும் என்று அவர் கூறினார். கோவிட்-19-ஐ உறுதியாகவும், சிறப்பாகவும் எதிர்கொள்ள இந்தியா-அமெரிக்கா நட்புறவின் முழுத்திறனையும் பயன்படுத்திக் கொள்வது என இரு தலைவர்களும் ஒப்புக்கொண்டனர்.
நோய்த்தொற்று காரணமாக சுகாதாரம் மற்றும் பொருளாதாரத்துக்கு ஏற்பட்ட பாதிப்புகளைக் கட்டுப்படுத்த தங்களது நாடுகள் மேற்கொண்டு வரும் நடவடிக்கைகள் குறித்து பிரதமரும், அமெரிக்க அதிபரும் கருத்துக்களைப் பரிமாறிக் கொண்டனர்.
இந்த நெருக்கடியான சமயத்தில் உடல் மற்றும் மனநலனை உறுதிப்படுத்த யோகா மற்றும் ஆயுர்வேத முறையை  பின்பற்றுவதன் முக்கியத்துவம் குறித்து இரு தலைவர்களும் வலியுறுத்தினர்.
உலகளாவிய கோவிட்-19 பிரச்சினைகள் குறித்து இரு நாட்டு அதிகாரிகளும் தொடர்ந்து ஆலோசனை நடத்துவது என இரு தலைவர்களும் ஒப்புக் கொண்டனர்.
(
மனித வள மேம்பாட்டு அமைச்சகம்
தேசிய பாடத்திட்ட கட்டமைப்புக்கான கட்டாய ஆவணத் திட்டத்தை திரு தர்மேந்திர பிரதான் தொடங்கி வைக்கிறார்
தேசிய பாடத்திட்ட கட்டமைப்புக்கான கட்டாய ஆவணத் திட்டத்தை மத்திய கல்வித்துறை அமைச்சர் திரு தர்மேந்திர பிரதான் 29 ஏப்ரல் 2022 அன்று தொடங்கி வைக்கவுள்ளார். தேசிய கல்விக் கொள்கை 2020, தேசிய பாடத்திட்ட கட்டமைப்பு வளர்ச்சிக்காக பள்ளிக்கல்வி, முன்கூட்டிய குழந்தை பருவ கவனிப்பு மற்றும் கல்வி, ஆசிரியர் கல்வி மற்றும் வயதுவந்தோர் கல்வி ஆகிய நான்கு பிரிவுகளை பரிந்துரைத்துள்ளது.
கர்நாடக உயர்கல்வித்துறை அமைச்சர் டாக்டர் சி என் அஸ்வத் நாராயண், கர்நாடக ஆரம்ப மற்றும் இடைநிலை கல்வித்துறை அமைச்சர் டாக்டர் பி சி நாகேஷ் தேசிய பாடத்திட்ட கட்டமைப்புக்கான தேசிய வழிகாட்டும் குழுவின் தலைவர் டாக்டர் கே கஸ்தூரி ரங்கன், மத்திய கல்வி அமைச்சகத்தின் பள்ளிக்கல்வி மற்றும் எழுத்தறிவித்தல் துறை செயலாளர் திருமதி அனிதா கார்வால் மற்றும் தேசிய கல்வி ஆராய்ச்சி மற்றும் பயிற்சிக் கவுன்சிலின் இயக்குனர் பேராசிரியர் டி பி சக்லானி ஆகியோர் இந்த நிகழ்ச்சியில் பங்கேற்க உள்ளனர்.
பாடத்திட்ட கட்டமைப்பு பணிகள் முழுவதும் காகிதமில்லா முறையில், பள்ளிக் கூட / மாவட்ட / மாநில அளவில் விரிவான ஆலோசனை நடத்தி, தொழில்நுட்ப சாதனங்கள் மற்றும் செல்போன் செயலி வழியாக மேற்கொள்ளப்பட்டு வருகிறது.
மேலும் விவரங்களுக்கு இதன் ஆங்கிலச் செய்திக் குறிப்பை காணவும் https://pib.gov.in/PressReleasePage.aspx?PRID=1820867